Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 352/05/7702	Humenné, 5.12.2013
EEČ : 2-55-10-2013

U Z N E S E N I E

Trestná vec:	obvinená XXXXX 
Trestný čin:	krivé obvinenie podľa § 174 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov a iné trestné činy

Rozhodol: 	prokurátorka Okresnej prokuratúry Humenné
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
že  dňa 02. 12. 2004 o 20.00 hod na OO PZ v Medzilaborciach lživo obvinila svojho druha  XXXXX  v úmysle privodiť mu trestné stíhanie, kde uviedla, že dňa  02.12.2004 vo večerných hodinách okolo 19.00 hod v byte obytného bloku, kde boli v tom čase obaja prihlásený k prechodnému pobytu po predchádzajúcom slovnom nedorozumení  sa jej druh  mal vyhrážať zabitím  a ublížením na zdraví a to takým spôsobom, že ju natlačil do kúta  v kuchyni  a so slovami teraz Ťa zabijem ju mal udierať do oblasti tváre v dôsledku čoho jej spôsobil zranenie, ktoré si vyžiadalo práceneschopnosť, čím u nej vzbudil dôvodnú obavu, že svoje vyhrážky uskutoční, pričom  na týchto tvrdeniach zotrvala aj dňa 02.12.2004 v čase o 23.30 pri výsluchu, ako svedkyňa - poškodená po riadnom zákonom poučení  

lebo je trestné stíhanie neprípustné podľa § 9 odsek 1 písmeno d/ Tr. por. proti tomu kto zomrel.

Odôvodnenie:
	Uznesením  policajného orgánu PZ  Snina  sp. zn. ORP 535/2/OSV-SV-2005 zo dňa 04. 05. 2005 bolo začaté trestné stíhanie a súčasne vznesené obvinenie XXXXX pre trestný čin krivého obvinenia, krivej výpovede a nepravdivého znaleckého posudku podľa § 174 ods. 1,Tr. zák., § 175 ods. 1 písm. a/ Tr. zák.  zák. č. 140/1961 Z.z. v znení neskorších predpisov v na tom skutkovom základe, ako je uvedené vo výrokovej časti tohto uznesenia. 
	 Uznesením tej istej spisovej značky zo dňa 24. 08. 2005 bolo policajným orgánom  PZ trestné stíhanie podľa § 173 ods. 1 písm. a/ Tr. por. prerušené, lebo pre neprítomnosť obvinenej nebolo možné vec náležite objasniť. 
	Dňa 10. 08. 2005 bol vo veci  OS Humenné pod č. 2Pp 241/05 vydaný príkaz na zatknutie  obvinenej XXXXX. 
	Dňa 15. 11. 2013 poverený príslušník  OO PZ XXXXX  pod č. ORP 1104/ML-HE-2013  v zmysle § 228 ods. 5 Tr. por.  vydal uznesenie  o pokračovaní v trestnom stíhaní, lebo dôvod prerušenia pominul. 
	Dňa 29. 11. 2013  zo strany povereného príslušníka OO PZ XXXXX bol tunajšej okresnej prokuratúre podaný návrh na zastavenie trestného stíhania proti obvinenej XXXXX v zmysle § 215 ods. 1 písm. d/ Tr. por. 
	Preskúmaním vyšetrovacieho spisu som zistila, že tento návrh  povereného príslušníka OO PZ XXXXX je opodstatnený. 
	Z obsahu vyšetrovacieho spisu totiž vyplýva, že obv. XXXXX , nar. 16. 06. 1960 dňa 03. 10. 2008 zomrela v Českej republike. O uvedenom svedčí  pripojené oznámenie o úmrtí na čl. 59 až 60 vyšetrovacieho spisu. 
	V zmysle § 215 ods. 1 písm. d/ Tr. por. s poukazom na § 9 ods. 1 písm. d/ Tr. por. je trestné stíhanie  neprípustné proti tomu kto zomrel. 
	Vzhľadom na vyššie uvedené som preto rozhodla tak, ako je uvedené vo výrokovej časti tohto uznesenia. 

Poučenie:
Poučenie :   Proti tomu uzneseniu je prípustná sťažnosť, ktorú je možno podať do 
                     troch dní odo dňa jeho doručenia na tunajšiu prokuratúru. 
	         Sťažnosť  má odkladný účinok. 

JUDr. Magdaléna Sujová
prokurátorka